Sabinet | The dilemma of the failed state thesis in post-9/11 world affairs
n Koers : Bulletin for Christian Scholarship = Koers : Bulletin vir Christelike Wetenskap - The dilemma of the failed state thesis in post-9/11 world affairs
Source : Koers : Bulletin for Christian Scholarship = Koers : Bulletin vir Christelike Wetenskap, Volume 73, Issue 4, Jan 2008, p. 751 - 770
Keyword(s) : Failed state thesis, Failed states: terrorist threat, Liberaal-demokratiese regime, Liberal-democratic regime, Mislukte staattesis, Mislukte state: terroriste bedreiging, Weberiaanse ideaaltipiese staat and Weberian ideal type state
Die 9/11-terroriste aanvalle het die fokus van mislukte state as bloot streeksgebonde humanitêre probleme verskuif na een wat &apos;n globale sekuriteitsrisiko kan inhou. Veral Amerikaanse beleidmakers het mislukte state ná hierdie insident as potensiële terroristebedreigings begin identifiseer. Die hernude belangstelling in die studie van mislukte state het egter ook &apos;n aantal teoretiese tekortkomings binne hierdie studieterrein blootgelê. Laasgenoemde kan toegeskryf word aan die wyse waarop veral Amerikaanse beleidmakers dikwels veralgemeende definisies van mislukte state gebruik en dit dan toepas op state wat as "misluk" beskou word. &apos;n Verdere probleem is die feit dat regeringsgefinansierde navorsingsinstitute en dinkskrums dikwels onafhanklik van akademici by universiteite funksioneer. Hierdie stand van sake lei tot teoretiese verwardheid, aangesien toestande in mislukte state dikwels verskillend geïnterpreteer word. Die gevolg hiervan is dat teenstrydige teorieë, definisies en klassifikasiemodelle dikwels ontwikkel word. Die studieterrein word verder daarvan beskuldig dat dit &apos;n "Weberiaanse" (ideaal-tipiese) definisie van die staat onderskryf om verskillende grade van mislukking by nie-toegeeflike state te bepaal. Hierdie artikel sal poog om die omvang van hierdie teoretiese tekortkomings te ondersoek en te fokus op die gevare van &apos;n benadering wat oënskynlik die politieke realiteite binne ontwikkelende state (wat dikwels as misluk beskou word) misinterpreteer. Ten slotte sal aandag geskenk word aan moontlike alternatiewe benaderings, of die formulering van idees wat meer relevant en toepaslik is vir die dikwels unieke interne politieke, sosiale en ekonomiese dinamika van onstabiele state.
Persistent Link : http://hdl.handle.net/10520/EJC59387